Test av Philips ORD7300 bordradio: Originalen
Den moderne utgaven av Philips klassiske Philetta-radio ser kanskje gammeldags ut. Men med iPod og iPhone-dokking, kombinert med FM og DAB-radio, er den i høyeste grad tidsriktig utstyrt. Når dokkingsskuffen er skjøvet inn og radioen er slukket, kan man lett forestille seg hvordan originalen så ut. Her er bakelitt, vakuumrør og kortbølge byttet ut med nydelig trefinert kabinett, digitalteknikk og digitalradio. Men Philips har vært tro med det originale designet fra 1955. Lydvolum og radiomottak styres av ratt i samme design, og selv den perforerte bakplaten (i solid aluminium) er videreført i den nye utgaven av Philettaen. Den største designmessige endringen er den fjærbelastede dokkingsskuffen, som er plassert der knappene for valg av kortbølge, mellombølge, FM, langbølge osv. var. Radioen finnes også i rødt og den klassiske Philetta-fargen, kremhvit, om man ikke faller for trefiner. Original Radio, som Philips kaller den, finnes også i en utgave uten dokking. Da er tegnruten plassert i midten, og ikke til høyre, som på denne versjonen. Med dokkingkontakt - som for øvrig har den utbredte 30-pins kontakten Apple benyttet helt til iPhone 5 ble lansert med den mindre Lightning-kontakten. Så dokkingen fungerer med andre ord ikke med iPhone 5, eller siste generasjons iPod-er, uten en adapter mellom.Stort og fyldig lydbilde Nydelig kvalitet Mye for pengeneMangler AirPlay Ingen tonekontroller
Philips-radioen ser ut som arvegods fra bestefar. Men kombinerer klassisk design med moderne teknikk.